སློབ་དཔོན་

ནང་དོན། 

སློབ་དཔོན་ཞེས་པ་ནི་ནང་བསྟན་གྱི་སྡོམ་པ་སྦྱིན་པ་དང་ཆོས་ནོད་པའི་བླ་མ་ལ་ཞུས་པའི་མིང་ཞིག་ཡིན་ལ། སོ་ཐར་གྱི་སྡོམ་པ་ལས་བཟུང་སྟེ་བྱང་ཆུབ་སེམས་དཔའི་སྡོམ་པ་ཡན་ཆད་སྦྱིན་མཁན་གྱི་དགེ་བ་རྣམས་ལ་བཏགས་པའི་ཐ་སྙད་དུ་འདུས། "དེ་བཞིན་དུ་གང་ལ་སྡོམ་པ་སྦྱིན་པ་ལ་སོགས་བའི་སློབ་དཔོན་དང༌།"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་གསུངས་པ་ལྟར་སློབ་དཔོན་ཞེས་པ་ནི་སྡོམ་པ་སྦྱིན་པ་པོར་གསལ་བར་བཤད་འདུག "བསླབ་སྡོམ་སོགས་སྦྱིན་པའི་སློབ་དཔོན་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་པ་དང་། "ཆོས་ནོད་པའི་མཁན་པོ་དེ་བཞིན་སློབ་དཔོན་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས་པ་བཞིན་སློབ་དཔོན་ནི་ཆོས་ནོད་པ་དང་སྡོམ་པ་སྦྱིན་པ་གཉིས་ཀ་ལ་ཞུས་ཤིང་།

 ཐར་པའི་སྒོ་ནས་འགྲེལ་པ། 

"ཐར་བའི་དོན་དུ་འབད་ཅིང་བརྩོན་པའི་བརྟུལ་ཞུགས་མཆོག་དང་ལྡན་པ་ཉན་ཐོས་རང་རྒྱལ་བྱང་སེམས་སོ་སྐྱེ་རྣམས་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར་སློབ་དཔོན་རྣམས་ནི་ཐར་པའི་དོན་དུ་འབད་ཅིང་བརྩོན་པའི་བརྟུལ་ཞུགས་མཆོག་དང་ལྡན་པ་ཡིན་ལ། དེ་དག་ལ་ཉན་ཐོས་རང་རྒྱལ་བྱང་སེམས་སོ་སྐྱེ་ཞེས་པའི་གསུམ་ཀ་འདུས་ཤིང་། "ཡང་ན་སྐྱབས་སྡོམ་དང་དགེ་བསྙེན་གྱི་སྡོམ་པ་སོགས་བརྟུལ་ཞུགས་མཆོག་གི་ཁུར་འཛིན་པ་རྣམས་ལའང་ཕྱག་འཚལ་ལོ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་བཞིན་སྐྱབས་སྡོམ་དང་དགེ་བསྙེན་གྱི་སྡོམ་པ་སོགས་བརྟུལ་ཞུགས་མཆོག་གི་ཁུར་འཛིན་པ་རྣམས་ལའང་སློབ་དཔོན་ཞེས་ཞུ་རུ་འདུག

 སོ་ཐར་གྱི་སྒོ་ནས་འགྲེལ་པ། 

"སོ་ཐར་གྱི་ཚིགས་སྔ་ཕྱིའི་མཁན་པོ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་དང་། "སོ་ཐར་གྱི་ཚིག་སྔ་ཕྱི་རྫོགས་པར་བྱེད་པ་ལ་སོགས་པའི་མཁན་པོ་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་གསུངས་པ་ལྟར་སློབ་དཔོན་ནི་སོ་ཐར་གྱི་ཚིག་སྔ་ཕྱི་རྫོགས་པར་བྱེད་པ་པོའི་མཁན་པོ་རྣམས་ལ་ཞུ་བ་ཡིན། 

 བྱང་ཆུབ་སེམས་ཀྱི་སྒོ་ནས་འགྲེལ་པ། 

"ཐེག་པ་ཆེན་པོའི་བཤེས་གཉེན་སོགས་སེམས་དེ་སྐྱེ་བའི་བདག་པོའི་རྐྱེན་བྱེད་པའི་གང་ཟག་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཅེས་གསུངས་པ་ལྟར་ཐེག་པ་ཆེན་པོའི་བཤེས་གཉེན་རྣམས་ནི་བྱང་ཆུབ་ཀྱི་སེམས་སྐྱེ་བའི་བདག་པོའི་རྐྱེན་བྱེད་པ་པོར་འདུས་ལ། དེ་དག་ལའང་སློབ་དཔོན་ཞེས་ཞུ་རུ་འདུག
 ཕན་ཡོན། 
བླ་མ་སློབ་དཔོན་ལ་གུས་པའི་ཕྱག་འཚལ་བ་བྱས་པས་དགེ་བའི་རྩ་བ་ཆེན་པོ་འཐོབ་ཅིང་། དེ་དག་གིས་"ཡོན་ཡོངས་སུ་སྦྱོང་བ་ཆེན་པོ་སྟེ་ཡོན་ཆུང་ངུ་ཙམ་ཕུལ་ན་འབྲས་བུ་ཆེན་པོ་སྦྱིན་པ་མཛད་པ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཡིན་ཏེ། ལས་འབྲས་ཀྱི་སྒོ་ནས་བསམ་གྱིས་མི་ཁྱབ་པའི་ཕན་ཡོན་ཡོད་པའི་ཕྱིར་རོ། །
 བསྡུས་དོན། 

སློབ་དཔོན་ཞེས་པ་ནི་ནང་བསྟན་གྱི་ཆོས་ནོད་པ་དང་སྡོམ་པ་སྦྱིན་པའི་བླ་མ་རྣམས་ལ་བཏགས་པའི་ཐ་སྙད་ཅིག་ཡིན། སྐྱབས་སྡོམ་དང་དགེ་བསྙེན་གྱི་སྡོམ་པ་ལས་བཟུང་སྟེ་སོ་ཐར་དང་བྱང་སེམས་ཀྱི་སྡོམ་པ་ཡན་ཆད་ཀྱི་བརྟུལ་ཞུགས་མཆོག་སྦྱིན་མཁན་རྣམས་དང་། ཐར་པའི་དོན་དུ་འབད་ཅིང་བརྩོན་པའི་ཉན་ཐོས་རང་རྒྱལ་བྱང་སེམས་སོ་སྐྱེ་རྣམས། ཐེག་པ་ཆེན་པོའི་བཤེས་གཉེན་སོགས་བྱང་ཆུབ་ཀྱི་སེམས་སྐྱེ་བའི་བདག་པོའི་རྐྱེན་བྱེད་པའི་གང་ཟག་རྣམས་ལ་ཞུས་པའི་མིང་ཞིག་ཡིན་ནོ། །

 ལུང་ཁུངས།